पाएं अपने शहर की ताज़ा ख़बरें और फ्री ई-पेपरडाउनलोड करें
मंगलवार को जिला अस्पताल में 2 मरीजों की मौतें हुई है। नपा ने दोनों शव का कोविड प्रोटोकाल के तहत स्थानीय श्मशान में अंतिम संस्कार किया है। जिला अस्पताल की कोविड शाखा को मंगलवार को 824 सैंपल की जांच रिपोर्ट मिली है। इनमें से 186 में संक्रमण की पुष्टि हुई है, जबकि 32 मरीजों को स्वस्थ होने पर अस्पताल से छुट्टी दे दी गई। मंगलवार को जिले की संक्रमण दर सोमवार के मुकाबले 3 फीसदी बढ़ी है। सोमवार को यह 19.41 फीसदी थी, जो बढ़कर अब 22.57 फीसद हो गई है।
ऐसे में लोगों को सावधानियां बरतने की जरूरतें हैं।
मंगलवार को 748 नए संभावित मरीजों के सैंपल लेकर जांच के लिए भेजे हैं। अब जिले में कोरोना संक्रमित सक्रिय मरीजों की संख्या 922 हो गई है। कोरोनाकाल में जिले भर में 6 हजार 618 मरीजों में संक्रमण की पुष्टि हो चुकी है। इनमें से अब तक 5 हजार 588 मरीज स्वस्थ होकर अस्पतालों से घर लौट चुके हैं। अब जिले में 180 कोविड पॉजिटिव मरीजों का अस्पतालों में इलाज किया जा रहा है। ऑक्सीजन के सभी पलंग पर रोजाना मरीजों को भर्ती व डिस्चार्ज किया जा रहा है, ऐसे में मरीजों का आना-जाना जारी है। जिले भर में गैर ऑक्सीजन वाले 217 पलंग खाली बताए गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn